කෑගල්ල මූලික රෝහලේ වෛද්‍ය සායනයකට ‍ගොස් ආපසු එමින් සිටියදී රඹුක්කන බතඹුරය ක්‍රීඩා පිටිය අසල වංගුවේදී බස් රථ වෑන් රථ අනතුරෙන් අතෙහි ඇඟිලි හතරකට බරපතළ තුවාල සිදුවීම නිසා තමන්ට කිසිඳු වැඩක් පලක් කර ගැනීමට නොහැකිවීම නිසා තම දූ දරුවන්ගේ අධ්‍යාපන කටයුතු නතර කිරීමට සිදුවේදැයි භීතියෙන් පසුවන පවුලක් පිළිබඳව රඹුක්කන යටගම මීල්ටන්ඩේ ජනපදයෙන් වාර්තා‍ වේ.මෙසේ අනතුරට භාජනය වූයේ වයි. එම්. නවරත්න යාපා නමැති තිදරු පියෙකි. 55 හැවිරිදි වියේ පසුවන යාපා මහතා රැකියාව ලෙස පෙදරේරු කර්මාන්තයේ නියැළී සිටි අයෙකි.මම දරු තිදෙනෙක් පාසල් යවමින් ගෙදර නඩත්තු කටයුතු සිදුකළේ පෙදරේරු කර්මාන්තයෙනි.